**Rondelul dorului de Primăvară**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul dorului de Primăvară

Mi-e dor de-al primăverii soare

Cu razele-i ce le revarsă calde,

De aburul proaspăt din brazde

Izvorât din roditoarele ogoare.

Şi-aş vrea să spun, în admirare

La pajiştele verzi de smaralde:

Mi-e dor de-al primăverii soare

Cu razele-i ce le revarsă calde!

Prin dragostea Divină, înviorare

Se-arată peste tot în şir de salbe,

Căci pomii-n flori, coroane albe

Şi-au pus şi-au mândră-nfăţişare;

Mi-e dor de-al primăverii soare,

Cu razele-i, ce le revarsă calde!

Flavius Laurian Duverna

19 aprilie 2015